stanford-oval/wikipedia huggingface dataset:
אלברט הנרי פולווד
ביוגרפיה

פולווד נולד בהוקלי, בירמינגהם, בנו של פרידריך ג'ון פולווד, תכשיטן, ואשתו אמה, לבית בר. משנת 1878 פולווד למד אמנות בשיעורי ערב במכון בירמינגהם. הוא למד אמנות בבית הספר לאמנות נוף בירמינגהם (ברימינגהם ויו). לאחר סיום לימודיו, הוא היגר לסידני בשנת 1883 והשיג עבודה בג'ון סנדס בע"מ כשרטט ומעצב ליתוגרפי. הוא הצטרף לחברת האמנות של ניו סאות' ויילס בשנת 1884, וזמן קצר לאחר מכן קיבל תפקיד בצוות האטלס הציורי של אוסטרליה, שבשבילו הוא נסע הרבה דרך צפון אוסטרליה ועשה רישומים רבים. בהמשך עבד ב"סידני מייל" ובעיתונים מאוירים אחרים של אותה תקופה. הוא המשיך בציורו, ובשנת 1892 נרכשו שני צבעי מים עבור הגלריה הלאומית בסידני.
בשנת 1895 לקח פולווד חלק מוביל בהקמת אגודת האמנים בסידני והיה חבר במועצה הראשונה שלה. הוא חזר לאירופה בשנת 1900 דרך אמריקה, והציג תערוכה מוצלחת מאוד של עבודותיו בעיר ניו יורק. הוא הפך את לונדון למרכז עבודתו, והציג באקדמיה המלכותית ב־1901, 1904, ובשנים מאוחרות יותר, וגם בתערוכות שונות באירופה.
זמן קצר לאחר תחילת מלחמת העולם הראשונה הצטרף פולווד לחיל האמנות של בעלות הברית; מאוחר יותר הוא היה סמל בחיל הרפואה של הצבא המלכותי בבית החולים הכללי השלישי בלונדון, וונדסוורת', ומאוחר יותר אמן מלחמה רשמי אוסטרלי. הוא חזר לסידני בשנת 1920 ועבד בעיקר בצבעי מים ותחריט.
פולווד מיוצג בגלריות רבות, כולל הגלריה לאמנות של ניו סאות' ויילס, הגלריה הלאומית של ויקטוריה, הגלריה לאמנות של דרום אוסטרליה, בדזדן, במוזיאון בודפשט לאמנויות, ובאנדרטת המלחמה באוסטרליה.  ציור משמעותי של נוף הרחוב המוקדם של בלאראט מוחזק על ידי גלריה לאמנות בלאראט וצבע מים גדול מאוד של מחצבות גיר (בערך 1910) מוחזק באוסף פרטי בדורין, ויקטוריה.
חיים אישיים

הוא התחתן עם קלייד בלאנש ניומן, בתו של הצלם ג'ון הוברט ניומן, ב-13 באוקטובר 1896 בסידני. נולדו להם שני בנים, פיליפ וג'פר ובת מרג'ורי קלייד. גם פיליפ וגם מרג'ורי נפטרו בילדותם.
הערות שוליים

↑  "Fullwood, Albert Henry (1863 - 1930)"
↑  Serle, Percival (1949). "Fullwood, Albert Henry". Dictionary of Australian Biography. Sydney: Angus and Robertson
↑  Gray, Anne (1983). A. Henry Fullwood: War Paintings. Australian War Memorial.
| --- | --- |
בקרת זהויות :  AAG: 580  ADB: fullwood-albert-henry-6259  AGSA: 9426  DAAO: a-henry-fullwood  GND: 1076060501  ISNI: 0000 0000 6706 6718  LCCN: n84126704  NGV: 4222  NKC: hka20211115911  NLA: 36515702  RKD: 29753  SNAC: w64j1qb4  TePapa: 811  Trove: 628519  ULAN: 500009998  VIAF: 48168288   WorldCat (עם VIAF): 48168288
אלברט הנרי קרביאל

| --- | --- |

 לידה:  25 בנובמבר 1873 Denmark, ארצות הברית 
 פטירה:  29 ביוני 1945 (בגיל 71) אוונסטון, ארצות הברית 
 מקום לימודים:  בית הספר לאמנות של מכון שיקגו  אקדמיה ז'וליאן 
 תחום יצירה:  ציור 
 זרם באמנות:  אימפרסיוניזם 
 פרסים והוקרה:  פרס רומא (1905) 
 
אלברט הנרי קרביאל (באנגלית: Albert Henry Krehbiel‏; 25 בנובמבר 1873 - 29 ביוני 1945), היה הצייר האמריקאי המעוטר ביותר באקדמיה הצרפתית. הוא ידוע בעיקר כאימפרסיוניסט אמריקאי. מאוחר יותר בקריירה שלו, קרביאל התנסה בציור מודרניסטית יותר.
חיים וקריירה

קרביאל נולד באיווה, בשנת 1873. בשנת 1879, הוא עבר עם משפחתו לניוטון שבקנזס, שם היה אביו פעיל מנוניטי ויצרן כרכרות, ומאוחר יותר היה מייסד שותף של מכללת בית אל. בקיץ 1898 עשה קרביאל את דרכו מניוטון לשיקגו באופניים יחד עם אחיו הצעיר, ונרשם למכון לאמנות לסמסטר הסתיו. אלברט הנרי קרביאל הפך לבוגר המכון לאמנות בשיקגו, שם קיבל בשנת 1902 מלגת נסיעות אמריקאית ללימודים באירופה. בשנת 1903 החל את שלוש שנות לימודיו באקדמיה ז'וליאן בפריז אצל צייר ההיסטוריה וצייר הקיר ז'אן פול לורנס. בשנת 1905, הוא זכה לכבוד ושתיים מיצירותיו הנאו-קלאסיות נבחרו לתערוכה השנתית של סלון פריז, של אגודת האמנים הצרפתית.
כשחזר לארצות הברית, קיבל קרביאל עבודה לצייר את ציור הקיר בבית המשפט לנוער בשיקגו בשנת 1906. בשנת 1907 הוענק לו פה אחד בתחרות ארצית עבודה לעיצוב וציור של אחת עשרה הקירות בבניין בית המשפט העליון באילינוי בספרינגפילד, בירת המדינה. ציורי הקיר בבניין בית המשפט העליון הושלמו בשנת 1911.
בשנים 1918 ו-1919 בילה קרביאל את קיציו במושבות אמנות בסנטה מוניקה, קליפורניה ובסנטה פה, ניו מקסיקו. משנת 1920 עד 1923 בילה את הקיץ אך ורק בסנטה פה כחבר במושבת האמנות שם. בקיץ 1922 ו-1923 הוזמן קרביאל על ידי המוזיאון של ניו מקסיקו בסנטה פה להשתתף בתוכנית האמנים המבקרים וקיבל סטודיו בארמון המושלים היוקרתי לצד הריאליסט בן זמנו רוברט אנרי.
לקרביאל היו תערוכות עם שאר האמנים במושבת האמנות של סנטה פה - ואגודת טאוס לאמנים - כמו ג'ורג' בלווז וגוסטב באומן, ועם מרסדן הרטלי. אמנים בולטים נוספים שאיתם הציג קרביאל בתקופה זו כוללים את ויליאם ויקטור היגינס, ארנסט ל. בלומנשיין, ג'ון סלואן, ריימונד ג'ונסון וסטיוארט דייוויס.
קרביאל היה חבר פקולטה במכון לאמנות בשיקגו במשך 39 שנים ובמכון הטכנולוגי של אילינוי במשך 32 שנים. בשנת 1926, הוא סייע בהקמת בית הספר לציור קיץ של מכון שיקגו לאמנות בסוגטוק, מישיגן, שם בילה את רוב השנים בקיץ בהוראה וציור. בשנת 1934, פתח קרביאל בית ספר קיץ לאמנות משלו בסוגטוק. לעיתים קרובות היה מבקר בסוגטוק גם בחורף כדי לתאר את האזור המכוסה שלג.
בשנים 1912 עד 1930, פרט לציורי נופי האזור בשמן, הוא גם צייר בצבעי מים ואינספור ציורים בפסטלים. לעיתים קרובות צייר תושבים מקומיים בחודשים החמים שעבדו בשדות או הקדיש זמן להנציח את נוף היער עם נחלים בקירבו. מדי פעם, קרביאל היה מבקר בעיר גלנה שבצפון אילינוי, בסופי שבוע ובחגים, כדי לצייר בדים גדולים.
כשלימד במכון לאמנות בשיקגו והתגורר במרכז שיקגו, פנה קרביאל להנציח את הנופים העירוניים, רובם במרחק הליכה ממקום עבודתו. סצנות מוכרות אלה צוירו מגדות נהר שיקגו. רובן צוירו בשעות העומס כאשר מכוניות והולכי רגל מילאו את הגשרים והרחובות. הוא צייר את גשר שדרת מישיגן ואת נהר שיקגו מספר פעמים, כל אחד מנקודת מבט שונה. רוב תמונות הגשר בוצעו בשנת 1920, שנת פתיחתו, כאשר מגדלי הגשר עטופים כרזות וסרטים אדומים, לבנים וכחולים.
החל מ־1926 ועד תחילת שנות הארבעים של המאה ה-20, יצר קרביאל סדרת יצירות של דמויות סינכרומיסטיות בצבעי מים ובשמן על פיסות בד קטנות ובלתי מתוחות ובשנים האחרונות לחייו צייר בפסטל ובשמן גם על בד גדול יותר. הדמויות בסדרה זו משחזרות את תנוחות הדוגמניות בשיעורי האמנות שלו, אף שהן נטורליסטיות בהתחלה, הן הופכות בהדרגה לגאומטריות, אפילו קוביסטיות. קרביאל פיתח את הסגנון החדש הזה לשיטה ללימוד תיאור דמויות בשעורי הציור שלו.
הוא גם ייצר מספר רב של נופים בסגנון מופשט יחסית החל משנת 1926. רוב העבודות הללו נוצרו בעיקר בסוגטוק, על נייר.
מוות

במשך כל השנים צייר קרביאל ברציפות. החל בעת לימודיו בפריז וציורי הקיר הניאו - קלאסיים שלו ועד ליצירותיו האימפרסיוניסטיות בדרום - מערב האמריקאי, סצנות הרחוב והנהר בשיקגו, והמערב התיכון הכפרי. הוא צייר ללא הרף ובכל עונות השנה.
אלברט הנרי קרביאל נפטר מהתקף לב ב־29 ביוני 1945 באוונסטון שבאילינוי. מותו התרחש כמה ימים לאחר פרישתו מהוראה במכון הטכנולוגי של אילינוי.
הערות שוליים

↑  "Albert H. Krehbiel - An Architect's Appreciation", article in Illinois Society of Architects, Monthly Bulletin; October - November 1945; Vol. 30, Nos. 4 - 5.
↑  Albert Krehbiel, Santa Fe Works, exhibition catalogue by Catherine Whitney; Gerald Peters Gallery, Santa Fe, New Mexico; 1996; 35 pp., color ill.
↑  Krehbiel, Life and Works of an American Artist, by Robert Guinan; 109 pp., color ill; Regnery Gateway, 1991;
↑  Krehbiel, Life and Works of an American Artist, by Robert Guinan; 109 pp., color ill; Regnery Gateway, 1991
↑  Albert Krehbiel's murals at the Illinois Supreme Court Building -- The History of the Illinois Supreme Court
↑  Albert Henry Krehbiel (1873-1945): American Impressionist, Muralist and Art Educator; article by Donald T. Ryan, Jr, www.tfaoi.com
↑  Albert Krehbiel, Santa Fe Works, exhibition catalogue by Catherine Whitney; Gerald Peters Gallery, Santa Fe, New Mexico; 1996; 35 pp
| --- | --- |
בקרת זהויות :  GND: 119042185  ISNI: 0000 0000 2851 1807  LCCN: n91015047  SNAC: w6g45f18  ULAN: 500345909  VIAF: 25404054   WorldCat (עם VIAF): 25404054 
אלברט הנרי קרביאל, כרכרות
אלברט הנרי קרביאל, פרדות
אוניברסיטת מיינץ

| --- | --- |

סמלה ההיסטורי של האוניברסיטה
סמלה ההיסטורי של האוניברסיטה
 אוניברסיטה ציבורית
 על שם:  יוהנס גוטנברג 
 מוטו:  לטינית: Ut omnes unum sint גרמנית: Dass alle eins seien
 תקופת הפעילות:  הקמה מקורית: 1477 הקמה מחדש: 1946 – הווה
 מייסדים:  Diether von Isenburg 
 בעלי תפקידים
 נשיא:  גאורג קראוש
 יו"ר:  גאורג קראוש 
 סטודנטים
 :  36,500
 מיקום
 מיקום:  מיינץ, ריינלנד-פפאלץ, גרמניה
 מדינה:  גרמניה גרמניה
 קואורדינטות:  49°59′35″N 8°14′30″E﻿ / ﻿49.993055555556°N 8.2416666666667°E﻿ / 49.993055555556; 8.2416666666667
 האתר הרשמי
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוניברסיטת מיינץ(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניאוניברסיטת מיינץ
 
אוניברסיטת מיינץ על שם יוהאן גוטנברג (בגרמנית: Johannes Gutenberg-Universität Mainz) היא אוניברסיטה במיינץ, בירת מדינת ריינלנד-פפאלץ שבגרמניה. האוניברסיטה נקראת על שם יוהאן גוטנברג, ממציא הדפוס, אשר נולד וחי במיינץ. באוניברסיטה לומדים, נכון ל-2014, כ-36,500 תלמידים ב-11 פקולטות, והיא אחת מעשר האוניברסיטאות הגדולות בגרמניה. האוניברסיטה חברה ב-U15 (אוניברסיטאות בגרמניה).
האוניברסיטה נחשבת לאחת האוניברסיטאות הטובות בגרמניה, במיוחד במדעי הטבע ובכלכלה.
היסטוריה

רעיון הקמתה של אוניברסיטה במיינץ החל בזמנו של אדולף השני מנסאו, ארכיבישוף מיינץ. באותו זמן, היה נדרש אישור של האפיפיור על מנת להקים מוסד לימודי, ואדולף השני יזם את קבלת האישור.
עם זאת, בזמנו של אדולף לא הקומה האוניברסיטה, אלא בזמן כהונתו של יורשו בתפקיד הארכיבישוף, דיטר מאיזנבורג, בשנת 1477. החל משנת 1784 הותרה למידתם של פרוטסטנטים ויהודים באוניברסיטה. במהרה הפכה לאחת האוניברסיטאות הקתוליות הגדולות באירופה, עם עשר מחלקות רק בתאולוגיה. בעקבות הקמת רפובליקת מיינץ ב-1792 וכיבוש מיינץ על ידי הפרוסים שנה לאחר מכן, הפעילות האקדמית במיינץ נעצרה. ב-1798 האוניברסיטה חזרה לפעילות תחת הממשל הצרפתי. רק פקולטה אחת לתאולוגיה מתוך העשר שהיו באוניברסיטה בעבר המשיכה לפעול לאורך המאה ה-19, בתוך "הסמינר התאולוגי", ומאז 1877 בתור "המכללה לפילוסופיה ולתאולוגיה".
האוניברסיטה הנושאת את השם "אוניברסיטת מיינץ" הוקמה בשנת 1946 על ידי כוחות צרפת ששלטו אז באזור. שרידי צריפים של נ"מ ממלחמת העולם השנייה שימשו כמבנה הראשון של האוניברסיטה, וממשיכים לשמש אותה גם כיום.
הקשר בין המוסד שהוקם במיינץ בימי הביניים לבין המוסד שהוקם לאחר מלחמת העולם השנייה שנוי במחלוקת. בין שני המוסדות ישנן מאה שנים שבהן לא התקיים מוסד אקדמי זה, מלבד סמינר תאולוגי ומכללה למיילדות.
פקולטות

פקולטות אוניברסיטת מיינץ כוללות:
הפקולטה לתאולוגיה
הפקולטה למדעי החברה
הפקולטה למשפטים, ניהול וכלכלה
הפקולטה לרפואה
הפקולטה לפילוסופיה ובלשנות
הפקולטה לתרגום ולימודי תרבות
הפקולטה להיסטוריה
הפקולטה למתמטיקה, פיזיקה ומדעי המחשב
הפקולטה לכימיה, מדעי הרוקחות וגאוגרפיה
הפקולטה לביולוגיה
בית הספר למוזיקה
בוגרים ידועים

בין בוגרי האוניברסיטה נכללים שני זוכי פרס נובל:
ורנר פורסמן - זוכה פרס נובל לרפואה בשנת 1956
פול קרוצן - זוכה פרס נובל לכימיה בשנת 1995
בין בוגרי האוניברסיטה נכללים:
קלמנס ונצל פון מטרניך - דיפלומט באימפריה האוסטרית
החל משנת 1946:
הלמוט קוהל - קנצלר גרמניה בין השנים 1982-1998
מלו דרייר - פוליטיקאית
פרנץ יוזף יונג - פוליטיקאי
הערות שוליים

↑  אוניברסיטת מיינץ באתר דירוג שנגחאי
↑  Universität Mainz erreicht gute Platzierungen bei globalen Universitäts-Vergleichen, Kooperation-International
↑  Uni-Ranking: Mainz und Friedrichshafen bei Wirtschaft gut, Westfälische Nachrichten
↑  The Faculties, אתר אוניברסיטת מיינץ (באנגלית)
↑  Renowned Personalities, אתר אוניברסיטת מיינץ (באנגלית)
| U15 (אוניברסיטאות בגרמניה) |
| --- | --- | --- |
|  | בון • ברלין • גטינגן • הומבולדט • היידלברג • המבורג • וירצבורג • טיבינגן • לייפציג • מיינץ • מינכן • מינסטר • פרייבורג • פרנקפורט • קלן |  |
| --- | --- |
בקרת זהויות :  NLI: 987007263560705171  BnF: cb12063028s (data)  GND: 2024320-0  ISNI: 0000 0001 1941 7111  LCCN: n81072000  NKC: ko2003164334  SUDOC: 027723658  S2AuthorId: 102698091  VIAF: 131358812   WorldCat (עם VIAF): 131358812 
ערך זה הוא קצרמרבנושא אוניברסיטאות ומכללות. אתם מוזמנים לתרום לוויקיפדיה ו.
אוניברסיטת מישיגן

| --- | --- |
סמל אוניברסיטת מישיגן באן ארבורסמל אוניברסיטת מישיגן באן ארבור
אולם אנג'ל (אנ') באוניברסיטת מישיגן
אולם אנג'ל (אנ') באוניברסיטת מישיגן
 אוניברסיטת מחקר ציבורית
 מוטו:  Artes, Scientia, Veritas ("אמנויות, ידע, אמת")
 תקופת הפעילות:  1817–הווה (כ־207 שנים)
 מייסדים:  Gabriel Richard 
 קמפוס:  3,176 אקרים, 12.85 קמ"ר
 בעלי תפקידים
 נשיא:  סנטה אונו (אנ')
 סגל:  6,771 (2014)
 סטודנטים
 כלל הסטודנטים:  48,090 (2021)
 סטודנטים לתואר ראשון:  31,329 (2021)
 סטודנטים לתארים מתקדמים:  16,578 (2021)
 שונות
 הון עצמי:  8.99 מיליארד דולר (2018)
 כינוי קבוצת הספורט:  U of M, Michigan, Wolverines
 מיקום
 מיקום:  אן ארבור, מישיגן   ארצות הברית ארצות הברית
 מדינה:  ארצות הברית ארצות הברית
 קואורדינטות:  42°16′37″N 83°44′17″W﻿ / ﻿42.276944444444°N 83.738055555556°W﻿ / 42.276944444444; -83.738055555556
 www.umich.edu
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת מישיגן(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה אוניברסיטת מישיגן(למפת מישיגן רגילה) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריאוניברסיטת מישיגן(למפת מישיגן מוגדלת) דטרויט לאנסינג גרנד ראפידס וורן פלינט סגינו מארקט אוהיו אינדיאנה אילינוי ויסקונסין מינ. קנדה ימת סופיריור ימת מישיגן  ימת יורון  איריאוניברסיטת מישיגן
 
אוניברסיטת מישיגן (באנגלית: University of Michigan, Ann Arbor; מכונה בקיצור U of M, UM, U-M או פשוט Michigan) (להבדיל מאוניברסיטת המדינה של מישיגן) היא אוניברסיטה ציבורית השוכנת בעיר אן ארבור שבמדינת מישיגן בארצות הברית.
היסטוריה

האוניברסיטה נוסדה בשנת 1817 בדטרויט בטריטוריית מישיגן, כעשרים שנה לפני הצטרפותה של הטריטוריה למדינות ארצות הברית. האוניברסיטה העתיקה את מקומה לאן ארבור בשנת 1837, והתפרסה על שטח של כ-160 דונם, עליו נמצא כיום הקמפוס המרכזי. האוניברסיטה משמשת כקמפוס הדגל של מערכת אוניברסיטאות מישיגן, ויש לה שתי שלוחות - בפלינט (אוניברסיטת מישיגן-פלינט (אנ')) ובדירבורן (אוניברסיטת מישיגן-דירבורן (אנ')). האוניברסיטה מדורגת כאחת מ-5 מאוניברסיטאות המחקר הטובות בארצות הברית, וב-2020 דורגה במקום ה-26 בעולם בדירוג שנגחאי.
האוניברסיטה הפכה למרכז חשוב במאבקים ליברליים ידועים ובעיקרם ההתנגדות למלחמת וייטנאם ואקטיביזם במסגרת התנועה לזכויות האזרח של ארצות הברית. המפגשים החשובים הראשונים של ארגון הסטודנטים הסוציאליסטי-רדיקלי "סטודנטים למען חברה דמוקרטית" נערכו באוניברסיטה ומשם צמחה תנועת השמאל החדש.
בשנת 1946 באוניברסיטה הוקם מרכז לחקר החברה שהתפתח למרכז מוביל בקנה מידה עולמי למחקרים בתחום החברה. עובדי המרכז לרבות איירין הס ואלינור זינגר תרמו רבות לפיתוח מתודולוגיה של סקרי דגימה.
אוניברסיטת מישיגן מעצבת במידה רבה את כלכלת העיר אן ארבור ומעסיקה למעלה מ-30,000 איש במגוון תחומים ויחידות. גם מעסיקים גדולים אחרים בעיר קשורים לאוניברסיטה והיא מהווה להם מוקד משיכה: היי-טק, ביו טכנולוגיה, מכוני מחקר, שירותי בריאות ואחרים.
האוניברסיטה חברה באיגוד האוניברסיטאות האמריקניות וחברה באיגוד אוניברסיטאות המחקר.
בתי ספר ומחלקות

באוניברסיטה מספר בתי ספר וקולג'ים, ביניהם:
ארכיטקטורה: בבית הספר מתקיימות תוכניות לימוד בתחומים ארכיטקטורה, תכנון עירוני, תיווך נדל"ן.
מנהל עסקים: בבית הספר למנהל עסקים מתקיימות תוכניות לתואר ראשון, לתואר שני MBA במנהל עסקים, לתואר שלישי ותוכניות למנהלים.
חינוך: נערכות תוכניות לתואר ראשון, שני ושלישי ולתעודת הוראה. קיימת גם תוכנית משותפת עם פסיכולוגיה.
הנדסה: בבית הספר להנדסה מספר מחלקות ובהן הנדסה ביו רפואית, הנדסה אזרחית, הנדסת חשמל ומחשבים, הנדסת מכונות, הנדסת חומרים, הנדסה תעשייתית, הנדסה כימית ועוד.
סביבה וקיימות: בבית הספר מתקיימות תוכניות לתואר שני באדריכלות נוף ותואר שני במדעים בהתמחויות שונות כגון תכנון סביבתי, שימור, מערכות מידע סביבתיות, קיימות ועוד. נערכים גם מסלולים לתואר ראשון ולתואר שלישי.
קינסיולוגיה: בבית הספר לקינסיולוגיה תוכניות לתואר ראשון ומוסמך. הוא כולל גם מרכזי מחקר ומעבדות.
רפואה: מתקיימות תוכניות לתואר דוקטור לרפואה ומסלולים לתואר שלישי בתחומי מחקר רפואי שונים.
סיעוד: בבית הספר לסיעוד תוכניות לתואר ראשון, שני ושלישי. בין התמחויות בית הספר סיעוד גרונטולוגי, סיעוד ילדים, מיילדות וחדשנות בסיעוד.
מדיניות ציבורית: בבית הספר מתקיימות כמה תוכניות לתואר ראשון במדיניות ציבורית וכן מסלולים לתואר שני, בהם תואר שני במדיניות ציבורית ותואר שני ביחסים בינלאומיים.
ספורט

לאוניברסיטת מישיגן קבוצות ספורט מצליחות בליגות המכללות במגוון ענפים, והן מכונות ה"וולברינס". אצטדיון מישיגן, הנמצא בתחומי הקמפוס ומהווה בית לקבוצת הפוטבול של האוניברסיטה, הוא בין האצטדיונים הגדולים בעולם והגדול ביותר בארצות הברית: נכון ל-2010 הוא מכיל קרוב ל-110,000 מושבים.
הערות שוליים

↑  "Ann Arbor, MI". US News and World Reports. 2010. נבדק ב-3 בינואר 2010. {{cite news}}:  (עזרה)
↑  Academics, University Of Michigan
↑  Big House Again! Michigan Stadium Capacity Announced at 109,901, July 14, 2010.
| איגוד האוניברסיטאות האמריקניות - ארגון אוניברסיטאות מחקר מובילות בארצות הברית וקנדה |
| --- | --- | --- |
| אוניברסיטאות ציבוריות | אוהיו סטייט • אורגון • איווה • איווה סטייט • אילינוי • אינדיאנה • אריזונה • אריזונה סטייט •  באפלו • ג'ורג'יה טק • דרום פלורידה • וושינגטון • ויסקונסין–מדיסון •  וירג'יניה • טקסס • טקסס A&M • יוטה • מיזורי • מינסוטה • מישיגן • מישיגן סטייט • מרילנד • סטוני ברוק • פיטסבורג • פלורידה • פנסילבניה סטייט • פרדו • קולורדו • קליפורניה (אירוויין • ברקלי • דייוויס • לוס אנג'לס • סן דייגו • סנטה ברברה • סנטה קרוז • ריברסייד) • קנזס • קרוליינה הצפונית • ראטגרס • ראטגרס-ניו ברונסוויק |  |
| אוניברסיטאות פרטיות | אמורי • בוסטון • בראון • ברנדייס • ג'ורג' וושינגטון • ג'ונס הופקינס • דארטמות' קולג' • דיוק • דרום קליפורניה • הרווארד • ואנדרבילט • וושינגטון בסנט לואיס • טאפטס • טוליין • ייל • נורת'ווסטרן • ניו יורק • סטנפורד • פנסילבניה • פרינסטון • קולומביה • קורנל • קייס וסטרן ריזרב • קרנגי מלון • רייס • רוצ'סטר • שיקגו • Caltech •‏ MIT |  |
| אוניברסיטאות בקנדה | טורונטו • מקגיל |  |
| --- | --- |
בקרת זהויות :  NLI: 987007302970805171  PLWABN: 9810547751005606  BIBSYS: 90216391  BNE: XX145602  BnF: cb11868062d (data)  CiNii: DA00656294  GND: 37642-5  ISNI: 0000 0004 1936 7347  LCCN: n79021846  LNB: 000246898  MusicBrainz: 59bd0d1e-a16d-487b-92ba-6d26884659cf  NDL: 00393383  NKC: ko2003184539  NLA: 35350423  NLG: 128327  NLK: KAB202013387  NSK: 000786477  SNAC: w6f803v2  SUDOC: 02643198X  ULAN: 500305478  VcBA: 494/3064  VIAF: 150312895   WorldCat (עם VIAF): 150312895 
קומפלקס המחקר וההוראה לביו-רפואה
אלגת עין-הקשת

| אלגת עין-הקשת |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: צניניתיים
סוג:: אלגת עין-הקשת
מין:: אלגת עין-הקשת
שם מדעי
 Elagatis bipinnulata ‏קוי וגיימר, 1825
תחום תפוצה


אלגת עין-הקשת (שם מדעי: Elagatis bipinnulata) הוא מין ממשפחת הצניניתיים הנפוץ בכל האוקיינוסים הטרופיים והוא המין היחידי בסוגו.
אורכו של דג זה עד 60 ס"מ בבגרותו אך נמצאו פריטים באורך של 120 ס"מ והשיא נמצא באורך 180 ס"מ ומשקל 46 ק"ג. הוא בעל גוף כחול בהיר או ירוק עם 2-3 פסים אופקיים בצבע זהוב-ירקרק. העיניים בולטות והזנב גדול וזהוב. דג זה נודד ברחבי האוקיינוסים או נמצא בקרבת החופים.
הוא טורף הניזון מדגים קטנים יותר, דיונונים, סרטנים ומפלנקטון. הוא מהיר מאוד ויכול להאיץ בעזרת הזנב הענקי שלו. הם משוטטים בלהקות גדולות בחיפוש אחר מזון. דגים אלה נטרפים על ידי דגים גדולים יותר כמו כרישים, דולפין פראסר ועופות ימיים כמו שחפים.
הערות שוליים

↑  אלגת עין-הקשת באתר הרשימה האדומה של IUCN
להקת דגי אלגה
אופק אירועים (מיצב)

אחד מ-31 הפסלים המרכיבים את היצירה

אופק אירועים (באנגלית: Event Horizon) הוא מיצב מעשה ידי הפסל הבריטי אנטוני גורמלי שהוצב בשנת 2007 ברחבי לונדון, בירת הממלכה המאוחדת. המיצב כולל 31 פסלים, מהם 27 העשויים פיברגלס וארבעה העשויים ברזל יצוק. הפסלים, דמויי גבר עירום בגודל טבעי, הוצבו בראש מבנים שונים בעיר, ובהם בניין של, גשר ווטרלו, התיאטרון המלכותי הלאומי, מכללת קינגס ובית הבונים החופשיים. הפסלים ניצוקו מתבנית שנוצרה על פי גופו של האמן. הם הוצגו כחלק מתערוכת רטרוספקטיבה של האמן שהוצגה בגלריית היווארד, והוסרו בתום התערוכה.
גורמלי אמר כי:
הרעיון היה להציב פסלים אלו בגודל טבעי לתוך הטופוגרפיה של לונדון, כאילו היה מדובר בשטח פתוח בטבע, וכאילו שהוצבו על הרים למול הרקיע.
הפסלים, שניצבו בראש מבנים, גרמו לצופים רבים לחשוב שמדובר באנשים העומדים להתאבד.
הפסלים הוצגו בסצנת הפתיחה של סדרת הטלוויזיה הבריטית "Ashes to Ashes".
הערות שוליים

↑  כתבת אתר החדשות רויטרס
אלברט הרטר

| --- | --- |

 לידה:  2 במרץ 1871 ניו יורק, ארצות הברית 
 פטירה:  15 בפברואר 1950 (בגיל 78) סנטה ברברה, ארצות הברית 
 מקום לימודים:  ליגת הסטודנטים לאמנות של ניו יורק  אקדמיה ז'וליאן 
 זרם באמנות:  התנועה האסתטית 
 צאצאים:  כריסטיאן הרטר 
 
אלברט הרטר (באנגלית: Albert Herter;‏ 2 במרץ 1871 – 15 בפברואר 1950) היה צייר, מאייר ומעצב פנים אמריקאי. הוא למד בליגת הסטודנטים לאמנות אצל ג'יימס קרול בקוויט, ולאחר מכן בפריז אצל ז'אן פול לורנס ופרננד קורמון.
ביוגרפיה

הוא נולד בניו יורק למשפחה שעסקה באמנות. אביו, כריסטיאן הרטר (1839–1883), הקים את חברת האחים הרטר, חברה לעיצוב פנים וריהוט בניו יורק. החברה נסגרה בשנת 1906, ואלברט ייסד בשנת 1909, חברה לייצור שטיחים וטקסטיל שהייתה, במובן מסוים, ממשיכה את דרכו של אביו.
כשהרטר למד בפריז הוא פגש סטודנטית אמריקאית לאמנות, אדל מק'גיניס. הם נישאו בשנת 1893 ונולדו להם שלושה ילדים: אווריט אלברט (1894–1918), כריסטיאן ארצ'יבלד (1895–1966) ולידיה אדל (1898–1951).
בשנת 1898 הם חזרו לארצות הברית ובנו וילה בסגנון ים תיכוני, במזרח המפטון, ניו יורק, עם סטודיו לכל אחד מהם. אמו של הרטר בנתה אחוזה, בסנטה ברברה, קליפורניה, שם בילתה המשפחה בחורפים. לאחר מות אמו, הרטר ואשתו שיפצו את האחוזה והפכו אותה למלון בוטיק.
הבן אוורט ובתו לידיה הפכו גם הם לאמנים. אוורט נהרג בגיל 24 במלחמת העולם הראשונה. בנו כריסטיאן הפך לפוליטיקאי, שכיהן כמושל מסצ'וסטס ומאוחר יותר מזכיר המדינה האמריקני של דווייט אייזנהאואר.
יצירה והוקרה

להרטר הייתה קריירה מוקדמת יוצאת דופן, בגיל 19 קיבל אות מכובד בסלון פריז (1890), וזכה בפרסים מהאקדמיה לאמנויות יפות של פנסילבניה (פרס ליפינקוט )1897. הוא זכה במדליות בתערוכת אטלנטה משנת 1895 (1830), בתערוכת נאשוויל משנת 1897, תערוכת אוניברסיטת פריז משנת 1900 ותערוכת פאן אמריקאית בשנת 1901 בבאפלו .
בשנת 1909 הוזמן הרטר על ידי ארגון ״בנות המהפכה האמריקאית״ ליצור את מה שנועד להיות מסך התיאטרון המצויר הגדול בעולם, לאודיטוריום דנבר. נושא הציור היה אלגוריה של מגילת העצמאות של ארצות הברית, וכללה איורים של דמויות היסטוריות כמו ג'ורג' וושינגטון, תומאס ג'פרסון ובנג׳מין פרנקלין.
הוא ביצע ציורי קיר במבנים כמו בית הממשל במאסצ'וסטס, בקפיטול מדינת ויסקונסין, בספרייה הציבורית בלוס אנג'לס והאקדמיה הלאומית למדעים.
יצירתו הידועה ביותר "יציאת חיל הרגלים, אוגוסט 1914", היא ציור קיר בתחנת הרכבת גאר דה אסט בפריז.
בנו הבכור של הרטר, אווריט, התנדב להילחם במלחמת העולם הראשונה, ונהרג ביוני 1918. הרטר הביע את צערו בציור הקיר הזה, המתאר חיילים היוצאים למלחמה מאותה תחנת רכבת. הצעיר במרכז עם זרועותיו מונפות באוויר הוא דיוקן של אווריט, האישה בלבן בצד שמאל היא דיוקן של ביתו אדל הרטר, והגבר בצד ימין עם זר הפרחים הוא דיוקן עצמי. הרטר תרם את ציור הקיר לעם צרפת בשנת 1926.
גלריה

משפחה
מייסדי האקדמיה למדעים
אשה עם שיער אדום
פוסטר לצלב האדום
החתימה על המגנה כרטא
הערות שוליים

↑  Albert Herter - Biography, www.askart.com
↑  Charles de Kay, "Albert Herter," Art and Progress, American Federation of the Arts, vol. 5, no. 4 (February 1914), p. 136
↑  "NEW YORK ARTIST KILLED IN FRANCE; Everit A. Herter First of the American Camouflage Section to Lose His Life.ALSO WAS FIRST TO ENLIST Sergeant James E. O'Flaherty and Private William F. Weeks AmongNew York Men Who Are Killed. Asked Father Not to Worry. Enlisted First Day of the War". The New York Times (באנגלית אמריקאית). 1918-06-28. ISSN 0362-4331. נבדק ב-2021-08-10.
| --- | --- |
בקרת זהויות :  BnF: cb17706014g (data)  GND: 1195231377  ISNI: 0000 0000 8292 8398  LCCN: n83175915  NLA: 35660398  RKD: 37954  SNAC: w6087b1t  TePapa: 31003  Trove: 1030912  ULAN: 500024105  VIAF: 108897524   WorldCat (עם VIAF): 108897524 
אלברט הרטר, היציאה למלחמה, אוגוסט 1914. ציור בתחנת הרכבת בפריס